Үкімет: 1 қыркүйектен бастап стипендия көбейеді
"Үкімет: 1 қыркүйектен бастап стипендия көбейеді" | "https://abai.kz/post/184815"
TITLE: Үкімет: 1 қыркүйектен бастап стипендия көбейеді
URL: https://abai.kz/post/184815
META: "Үкімет: 1 қыркүйектен бастап стипендия көбейеді" | "https://abai.kz/post/184815"
DATE: 01.07.2024
AUTHOR(s): Abai.kz
TOTAL WORDS: 162
TEXT: 1 қыркүйектен бастап студенттердің стипендиясы көбейеді - Олжас Бектенов Үкімет қаулысына қол қойды. Қ Р Премьер-Министрі Олжас Бектенов 2024 жылғы 1 қыркүйектен бастап колледждер мен ЖОО студенттеріне арналған стипендияларды арттыруды көздейтін Үкімет қаулысына қол қойды. Колледж студенттері үшін шәкіртақы 50%-ға артып , жұмысшы мамандықтары бойынша 43 574 теңгені, орта буын мамандары үшін 41 896 теңгені құрайтын болады. Бакалавриат студенттерінің стипендиясы 20%-ға артып , 47 135 теңгеге дейін, ал педагогика және медицина бағыттарындағы білім алушылардың стипендиясы 75 600 теңгеге дейін ұлғаяды. Интернатурада оқитындарға стипендия 85 376 теңге , ал резидентурада – 123 122 теңге көлемінде төленетін болады. Магистранттар мен докторанттарға стипендия 15%-ға ұлғайтылады, оның мөлшері тиісінше 107 061 теңгені және 240 000 теңгені құрайды. Сондай-ақ 2025 жылғы 1 қыркүйекте шәкіртақы бакалавриат студенттеріне 20%-ға, магистранттар мен докторанттарға 15%-ға көбейетін болады. Жалпы, Мемлекет басшысының тапсырмасы бойынша 2020 жылдан бастап стипендияны көбейту бойынша жоспарлы жұмыс жүргізілуде. Соның нәтижесінде 2025 жылға қарай ЖОО мен колледж студенттерінің стипендиясы екі есеге, магистранттар мен докторанттар үшін 1,75 есеге өседі. Abai.kz
